સહજ મેં પણ મારી પત્નીનો હાથ મારા હાથમાં લીધો. કુવૈત એરપોર્ટ ઉપરથી તે જ ક્ષણે સિંહગર્જના જેવો અવાજ કરતું એક વિમાન ઊડયું અને તેમાં રહીમભાઈ એમનાં બીબીને લઈને હજ કરવા ઊપડી ગયા તેવા દીવાસ્વપ્નમાં હું તત્ક્ષણ ખોવાઈ ગયો. રહીમભાઈનાં પત્ની સાથે મારી પત્નીએ પણ સ્મિતવિનિમય કર્યો, રહીમભાઈ સમા નેકદીલ મુસલમાન સાથે જિંદગી જોડી શકવાની ખુશનસીબી મળી તેની મુબારકબાદી આપવા માટે, મારા મનમાં જાણીતો શેર ઝબકી ગયો : ‘તુમ જીઓ હજારો સાલ, હર સાલ મેં હો દિન હજાર !’